Diari Oficial de la Generalitat Valenciana


Sumari del DOGV 4309, del 07-08-2002 (2002/8715)

RESOLUCIÓ de 31 de juliol de 2002, del Rectorat de la Universitat Jaume I de Castelló, per la qual es convoca concurs públic per a cobrir places de personal docent contractat (Convocatòria extraordinària núm. 1 del curs acadèmic 2002/03).
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4309

Data del DOGV
:   07-08-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/8715


Data del document
:   31-07-2002

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * personal docent
    * ensenyament d'idiomes
    * psicologia
    * disseny del producte
    * universitat
    * lingüística
    * professió de la informàtica
    * belles arts

RESOLUCIÓ de 31 de juliol de 2002, del Rectorat de la Universitat Jaume I de Castelló, per la qual es convoca concurs públic per a cobrir places de personal docent contractat (Convocatòria extraordinària núm. 1 del curs acadèmic 2002/03). [2002/X8715]
  
La Universitat Jaume I de Castelló convoca concurs públic per a cobrir places de personal docent contractat per al curs acadèmic 2002/03, que es detallen en l'annex adjunt, d'acord amb les següents bases:
  
1. Normes generals
  
Aquest concurs es regirà pel que disposa la Llei orgànica 6/2001, de 21 de desembre, d'Universitats (des d'ara LOU) (BOE de 24 de desembre de 2001), i les disposicions d'igual o inferior rang en tot allò que no s'oposen al que es preveu en la llei anterior.
  
2. Requisits
  
2.1 De caràcter general
  
a. Tenir fets els 18 anys i no superar els 70 anys d'edat.
  
b. No patir malaltia ni defecte físic o psíquic que impedisca el desenvolupament de les funcions corresponents a les places convocades.
  
c. No haver estat separat mitjançant expedient disciplinari del servei de l'administració de l'estat o de l'administració autonòmica o local, ni estar inhabilitat per a l'exercici de funcions públiques.
  
d. Estar en possessió d'una titulació superior, o la titulació específica que, si escau, s'indique en el perfil de les places de l'Annex I.
  
2.2 De caràcter específic
  
Per a accedir a places de professorat associat:
  
D'acord amb l'article 53 de la LOU, acreditar la seua activitat professional, relacionada amb el perfil o l'àrea de coneixement de la plaça, fora de la universitat d'entre especialistes de reconeguda competència. S'aplicarà la interpretació de fora de la universitat com fora de l'àmbit docent universitari.
  
2.3 La concurrència dels requisits anteriors haurà d'estar referida a la data de la finalització del termini de presentació d'instàncies.
  
3. Presentació de sol·licituds
  
Les sol·licituds s'han de presentar al Registre General de la Universitat Jaume I, Edifici de Rectorat i Serveis Centrals, campus del Riu Sec (horari d'agost i setembre: de dilluns a divendres, de 9 a 14 hores), així com als registres enumerats en l'article 38.4 de la Llei 30/1992 (BOE de 27 de novembre), de règim jurídic de les administracions públiques i del procediment administratiu comú.
  
A cada sol·licitud s'acompanyarà un únic exemplar de la documentació següent:
  
· Fotocòpia del DNI o del passaport.
  
· Fotocòpia del títol acadèmic o resguard d'haver abonat els drets d'expedició. En cas de titulacions estrangeres, s'haurà d'acreditar l'homologació corresponent del Ministeri d'Educació i Ciència.
  
· Curriculum vitae, segons el model que es facilitarà al Registre General de la Universitat i a l'adreça .
  
· Fotocòpia del certificat de l'expedient acadèmic.
  
· Un exemplar de les publicacions.
  
S'acreditarà l'exercici de l'activitat professional remunerada, fora de la universitat durant el període requerit, amb la següent documentació:
  
· El professional que treballa per compte propi haurà de presentar fotocòpia del pagament de l'impost d'activitats econòmiques o fotocòpia de les declaracions trimestrals dels pagaments a compte de l'IRPF.
  
· El professional que treballa per compte aliè haurà de presentar fotocòpia de contractes segellats o informe de vida laboral expedit per la Tresoreria General de la Seguretat Social.
  
· Els empleats públics (funcionaris o laborals), de fora de la universitat, hauran de presentar un certificat de serveis prestats.
  
Les instàncies presentades en les oficines de correus hauran de complir el procediment establert en l'article 205.3 del Reglament dels serveis de Correus: les instàncies es presentaran en sobre obert perquè l'empleat estampe el segell de data en la part superior esquerra de les sol·licituds, i hi haurà de figurar clarament el nom de l'oficina i la data.
  
4. Documents acreditatius de cadascun dels mèrits consignats en el currículum
  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte per a la resolució del concurs.
  
Les persones que opten a més d'una plaça hauran de presentar una sol·licitud independent per a cadascuna d'aquestes, acompanyada en cada cas de la documentació complementària.
  
Els aspirants a les places perfilades amb docència en valencià hauran de justificar els coneixements de valencià mitjançant l'acreditació oficial - nivell mitjà- o, si escau, la superació d'una prova de nivell que amb aquesta finalitat realitzarà el Servei de Llengües i Terminologia de la Universitat Jaume I.
  
5. Termini de presentació de les sol·licituds
  
Des de l'endemà de la publicació en el Diari Oficial de la Generalitat Valenciana, fins el 6 de setembre de 2002.
  
6. Comissions de contractació
  
Les comissions de contractació tindran l'estructura que figura en l'Annex II d'aquesta convocatòria.
  
Els membres de les comissions hauran d'abstenir-se de participar quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.
  
Les comissions resoldran totes els dubtes que puguen sorgir de l'aplicació d'aquestes normes, així com les que puguen produir-se dels casos no previstos.
  
El procediment d'actuació de les comissions s'ajustarà en tot moment al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La comissió podrà declarar desert el concurs o establir un mínim de puntuació per a poder ser seleccionat.
  
7. Accés electrònic
  
Es pot accedir a tota la informació de la convocatòria, bases, instàncies, barems, a l'adreça .
  
8. Barems
  
Els barems genèrics aplicables en aquesta convocatòria i aprovats en la sessió núm. 42 de la Junta de Govern de 3 de maig de 2002, figuren en l'Annex III.
  
9. Resolució del concurs
  
El concurs de les places relacionades en l'Annex I es resoldrà durant el mes de setembre de 2002. Les comissions de contractació es reserven el dret a avaluar als primers candidats segons l'ordre de puntuació amb una entrevista personal.
  
El resultat del concurs s'exposarà en el tauler d'anuncis del Servei de Recursos Humans, edifici de Rectorat i Serveis Centrals i en la pàgina web . La publicació en el tauler d'anuncis substituirà la notificació personal als interessats i produirà els mateixos efectes, d'acord amb el que disposa l'article 59.5 b) de la Llei 30/92, de 26 de novembre.
  
Els aspirants seleccionats que ocupen un lloc de treball en el sector públic o privat, abans de la signatura del contracte, hauran de verificar en el departament a què pertany la plaça convocada a concurs la jornada i l'horari de treball que li correspon d'acord amb el POD del departament. La contractació estarà condicionada a l'autorització de compatibilitat i a l'estricte compliment de l'horari en els dos llocs.
  
D'acord amb la Normativa sobre el procediment abreujat per a resoldre les necessitats de transformacions i contractacions de personal docent i investigador amb caràcter urgent, els departaments podran sol·licitar que es constituïsca una llista d'espera per a la provisió de futures vacants que es produïsquen durant el curs 2002-2003, amb els aspirants admesos per complir els requisits de la convocatòria que no hagen aconseguit plaça en aquest concurs. La inclusió en les esmentades llistes d'espera no atorgarà als aspirants cap dret a la contractació.
  
La signatura del contracte, de caràcter laboral temporal, es realitzarà amb data 30 de setembre de 2002. Qualsevol situació que ho impedisca haurà de ser justificada per escrit per la persona interessada. En cas contrari, la persona interessada en perdrà el dret.
  
10. Durada i retribucions dels contractes
  
La durada dels contractes laborals de professorat associat serà fins el 30 de setembre de 2003 o quan finalitzen les causes que van donar lloc a la seua contractació. Les retribucions seran les previstes per a professorat associat tipus I en el Reial Decret 1.086/89, de 28 d'agost (BOE de 9 de setembre).
  
11. Recursos
  
Contra aquesta convocatòria i les seues bases, que són definitives en la via administrativa, les persones interessades podran interposar recurs contenciós administratiu, en el termini de dos mesos
  
computables a partir de l'endemà de la publicació d'aquesta convocatòria en el tauler d'anuncis del Servei de Recursos Humans de l'UJI, davant el Jutjat Contenciós Administratiu de Castelló, d'acord amb els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i potestativament podran interposar el recurs de reposició en el termini d'un mes, davant el rector, d'acord amb els articles 116 i 117 de la Llei 30/1992, segons la seua redacció modificada per la Llei 4/1999, de 13 de gener.
  
Tot això sense perjudici que s'utilitze qualsevol altre recurs que es considere convenient.
  
Castelló de la Plana, 31 de juliol de 2002.- El rector i per delegació de signatura (Resolució de 18.07.02), el vicerector de Professorat i Benestar Social: Manuel Chust Calero.
  
ANNEX II
  
1. El vicerector de Professorat i Benestar Social, o persona que delegue.
  
2. El degà o director de centre o persona que delegue. En cap cas podran pertànyer els membres nats abans indicats al departament de la plaça convocada a concurs.
  
3. Un representant del departament al qual s'adscriu la plaça, nomenat juntament amb un suplent, pel consell de departament. Excepte en els casos en què el departament estiga constituït per una única àrea de coneixement, en el cas que el dit representant pertanya a la mateixa àrea de la plaça convocada a concurs, haurà d'abstenir-se de participar, i serà substituït pel suplent o per un altre representant que, excepcionalment, designe el departament.
  
4. Dos representants de l'àrea de coneixement a la qual s'adscriu la plaça, elegits juntament amb dos suplents, pel consell de departament.
  
5. Un representant de l'estudiantat.
  
6. Un representant del professorat designat per la Junta de Personal de personal docent i investigador.
  
ANNEX III
  
Barem Associat
  
A) Activitat professional extrauniversitària vinculada a l'àrea de coneixement (\*): Fins a 35 punts
  
B) Expedient: Fins a 20 punts
  
Expedient acadèmic, altres títols universitaris (diplomatura, llicenciatura, grau de llicenciat, màster, postgrau). Beques FPI i homologades i estades en altres universitats o centres d'investigació estrangers: Fins a 5 punts
  
Estudis de tercer cicle (expedient de tercer cicle, treball d'investigació, DEA): Fins a 5 punts
  
Títol de doctor: Fins a 10 punts
  
C) Investigació: Fins a 20 punts
  
(articles, llibres, capítols de llibres, comunicacions en congressos, participació en projectes d'investigació)
  
D) Docència universitària: Fins a 10 punts
  
(Inclou la valoració de la qualitat de l'ensenyament de la universitat d'origen)
  
I) Valencià: Fins a 5 punts
  
(Acreditació oficial)
  
F) Llengües d'interès científic: Fins a 5 punts
  
(Acreditació oficial)
  
G) Altres mèrits: Fins a 5 punts
  
(premis, distincions honorífiques, activitat professional extrauniversitària, informàtica, innovació educativa, etc.)
  
(\*) La docència no universitària només es podrà valorar fins a un màxim de 10 punts.
  
S'aplicarà un coeficient corrector segons la relació al perfil de la plaça.